31994R3127
L 330/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 3127/94 НА КОМИСИЯТА
от 20 декември 1994 година
за изменение на Регламент (ЕИО) № 2967/85 за определяне на подробни правила за прилагане на скалата на Общността за класификация на кланични трупове на свине
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3220/84 на Съвета от 13 ноември 1984 г. за определяне на скалата на Общността за класификация на кланични трупове на свине (1), последно изменен с Регламент (ЕО) № 3513/93 (2), и по специално член 5, параграф 1 от него,
като има предвид, че Регламент (ЕИО) № 3220/84 предвижда използването на частичното разрязване на свинските трупове за определяне на общото тегло на набраздените червени мускули; като има предвид, че е необходимо в Регламент (ЕИО) № 2967/85 на Комисията (3) да бъде изложен новият метод на оценка и по-специално броят трупове, които трябва да се разрежат, и новият метод на дисекция; като има предвид, че използването на частичното разрязване води до изменение на максимално допустимата статистическа грешка при оценката;
като има предвид, че е необходимо да се усъвършенства процедурата за разрешаване на новите методи за класификация, като се предвиди протокол в две части и се уточнят данните, които се вписват в него;
като има предвид, че мерките, предвидени в настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2967/85 се изменя, както следва.
1.
Член 3 се заменя със следния текст:
„Член 3
1. Методът за оценка на съдържанието на постно крехко месо в труповете, разрешен като метод за класификация по смисъла на член 2, параграф 3 от Регламент (ЕИО) № 3220/84, се основава на представителна извадка от общото национално или регионално производство на свинско месо, за което се прилага методът на оценка, с минимален обем 50 трупа, чието съдържание на постно крехко месо е установено съгласно метода на дисекция, определен в приложение I, съчетан с метод на бързо мерене на труповете, определен на национално равнище, предвиждащ използването на двойна регресия или на друг статистически доказан способ и гарантиращ точност на получените резултати, най-малко равна на тази на резултатите, получени въз основа на 120 трупа чрез прилагане на метода, посочен в приложение I, и с помощта на стандартните методи за регресионен анализ.
2. Освен това за разрешаване за методите на класификация е необходимо средното четвъртично отклонение на грешките, измерено от нула, да е по-малко от 2,5.
3. Държавите-членки съобщават на Комисията с протокол методите на класификация, които желаят да бъдат разрешени на тяхна територия, като описват опита за разрязване и указват принципите, на които се основават тези методи, както и предвижданите уравнения за оценка на процента постно крехко месо. Протоколът съдържа две части и включва данните от приложение II. Първата част от протокола се представя на Комисията преди началото на опита за разрязване.
Прилагането на методите за класификация на територията на държава-членка се разрешава в съответствие с процедурата, предвидена в член 24 от Регламент (ЕИО) № 2759/75 и въз основа на протокола.
4. Прилагането на методите за класификация трябва да отговаря изцяло на описанието, дадено в решението на Общността за разрешаване на въпросните методи.“;
2.
Приложението към настоящия регламент се добавя като приложения I и II към Регламент (ЕИО) № 2967/85.
Член 2
Настоящият регламент влиза в сила на 1 януари 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 1994 година.